Greek Legal Document

Category: 106

Content:
42. ΑΠΟΦΑΣΙΣ ΠΡΟΕΔΡΟΥ ΤΗΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ  ΕΛΛΑΔΟΣ Αριθ.1129 της 23 Μαρτ./16 Ιουν. 1978  (ΦΕΚ Β΄ 537) Περί τροποποιήσεως των υπ' αριθ. 5164/2303/ 14.12.1977 πράξεως και υπ' αριθ. 5256/2332/ 20.12.1977 εγκυκλίου της Ιεράς Συνόδου. Έχουσα υπόψη: 1.Την υπ' αριθ. 5164/2303/14.12.1977 πράξιν αυτής δημοσιευθείσαν εις την Εφημερίδα της Κυβερνήσεως (ΦΕΚ 1301/19.12.1977 τ. Β΄). 2.Την υπ' αριθ. 5256/2332/2173/20.12.1977 εγκύκλιον αυτής, και  3.Την από 19ης Ιανουαρίου ε. έ. απόφασιν αυτής, αποφασίζει: Τροποποιεί την υπ' αριθ. 5164/2303/14.12.1977 Πράξιν αυτής (ΦΕΚ 1301/19.12.1977 τ. Β΄) και την υπ' αριθ. 5256/2332/2173/20.12.1977 Εγκύκλιον αυτής, ως προς την παρ. 1 και παρ. 1 εδάφ. β΄, μεθ' ην τροποποίησιν η σύνθεσις των Εκκλησιαστικών Συμβουλίων, προς εξυπηρέτησιν των ευαρίθμων ολιγανθρώπων Ενοριών της Ελληνικής υπαίθρου, δύναται να είναι τριμελής, απαρτιζομένων ως ακολούθως: α)Του εφημερίου του Ιερού Ναού ως Προέδρου, και  β)Εκ δύο τακτικών μελών μετ' ισαρίθμων αναπληρωματικών, διοριζομένων υπό του Μητροπολιτικού Συμβουλίου, τη προτάσει του οικείου Μητροπολίτου. Ο καθορισμός των Ενοριών, εις τας οποίας τα Εκκλησιαστικά Συμβούλια περιορισθήσονται εις τριμελή, ενεργείται δι' αποφάσεως του οικείου Μητροπολίτου. Κατά τα λοιπά ισχύει η προηγουμένη πράξις της Δ. Ιεράς Συνόδου. Η παρούσα δημοσιευθήτω δια της Εφημερίδος της Κυβερνήσεως. 33.Β.α.41-42 Ενοριακοί Ναοί και Εφημέριοι